Japanilaisten terveyden hoito
Japanilaiset ovat varrellaan vähäisiä, mutta siitä huolimatta heillä on tavaton ruumiinvoima ja kestävyys. Japanilaiset itse selittävät heidän ruumiin voimiensa suuruuteen olevaa aiheuttaneena heidän yksinkertainen elämäntapansa sitä paitsi he säännöllisesti harjoittavat voimistelua jota he kutsuvat Zin-jitsu ja paitsi ruumiillisia harjoituksia käyttävät moniin tarpeihinsa paljon vettä. Terveyssuhteet lienevät Japanissa keskimäärin paremmat kuin Kiinassa, vaikkakin Kiinalaiset ovat ruumiinrakennukseltaan vanterampia kuin japanilaiset. Joka tapauksessa ovat japanilaiset viime aikoina alkaneen kiinittää yhä enemmän huomiota ruumiinsa kehittämiseen. Niinpä vna 1899 esimerkiksi asetettiin asian tuntijoita, joiden tuli ottaa selville, josko liharuualla tahi muilla keinoilla voitaisiin edistää rodun kehitystä. Mutta lopulta tulivat tutkijat siihen tulokseen, ettei ruumiin pienuus ole katsottava miksikään viaksi, sillä japanilaisethan voimassa ja kestävyydessä voittavat monen rodun, jotka varreltaan ovat paljoa suurempia. Ennen vanhaan piti Samurai, sotilassääty, omana salaisuutenaan runsaalla veden käytöllä turvata itselleen muiden kuolevaisten rinnalla ruumiillinen etevämmyys, mutta nykyjään jo vedenkäyttäminen on tullut aivan yleiseksi kaiken sairauden estäväksi lääkkeeksi. Voimisteluharjoituksissa käyttää japanilainen päivittäin neljä litraa vettä. Useiden sikäläisten lähteiden vesi sisältää erittäin terveellisiä aineksia ja niitä on ymmärrettykin käyttää oikeaan tarkoitukseensa. On merkillepantavaa, että luuvalo, reumatismi esiintyy vaan aniharvoin Japanissa ja luultavasti on tämä selitettävä siten, että japanilaiset liharuokiensa ohella käyttävät paljon vettä. Sitäpaitsi on japani saunojen maa, jossa köyhinkään ei lyö laimin tuota suomalaisten herkkua. Saunan alla olevassa uunissa lämmitetään vesi niin ettei sitä enää europalaisen ruumis sietäisi. Japanilaisten mielestä on sauna tärkein puhdistuskeino, mutta meren kylmiä kylpyjä he pitävät myös yhtä suuressa arvossa voimien ja kestävyyden kokoamiseksi. Kuumasta saunasta juoksevat he tavallisesti suoraapäätä järveen. – Riisi on heidän jokapäiväinen ruokansa, jota he nauttivat joka aterialla. Maan rikas kasvullisuus tarjoaa heille myös ravinnoksi monen moisia hedelmiä, joita japanilaiset pitävätkin paljon suuremmassa arvossa kuin me. Keitettyä salaattia käyttävät he nukutuskeinona. Maitoa sitä vastoin käytetään vähemmän, koska he eivät voi pitää lehmiä niin paljoa maidon kuin lihan tähden. Oluttakin juodaan vaikkei suurissa määrin ja muutoinkin on Japaniin muualta tuotujen väkijuomien kysyntä hyvin vähäistä. Tupakankin nauttimisessa ovat japanilaiset pysyneet kohtuuden rajoissa; mieluummin he polttelevat pienikoppaista piippua kuin paperossia. Ennen kaikkea pannaan suuri arvo raittiille ilmalle. Asunnoiden ikkunat ovat yötä päivää auki, eikä kostea ilma tai veto yhtään haittaa japanilaista. Hengitysvoimistelu on tärkeänä ruumiin harjoitusten osana, totutaan hengittämään syvään ja säännöllisesti. Huomaamme siis Japanilaisten terveyden hoitosäännöissä paljon sellaista, mitä meillä vasta viime aikoina on huomattu välttämättömäksi.

Lähde: Työmies 12.4.1904.

Anonyymi
Työmies
1904